钦定古今图书集成/明伦汇编/氏族典/第312卷 > 程德铉
## 钦定古今图书集成/明伦汇编/氏族典/第312卷 > 程德铉

按《宋史程德铉传》：“德铉，字禹锡，郑州荧泽人也。善医
术，太宗尹京邑，召置左右，颇亲信用事。太宗即位，德
铉拜翰林使，迁东上阁门使。从征太原，以功改判四
方馆事，俄迁领本州团练使，责授东上阁门使。车驾
幸魏府，命总御营四面巡检，德铉攀附至近列，上颇
信其言，繇是趋附者甚众。或言其交游太盛，遂出为”
崇信军节度行军司马。逾年，复拜慈州刺史，移知环
州。淳化三年，改本州团练使、知邠州，移知凤州、庆州。
咸平中，知并州，移镇州。景德初卒。兄德元，至内酒坊
副使。子继宗，阁门祗候。次子继忠，内殿崇班。德元子
贲，太常博士。